《周氏旌节卷》
明代·钟芳

阴者阳之守，有家系兴亡。贤哉周氏妇，阴道全坚刚。

十七亲结缡，凤飞偕其凰。十九丧所天，厉志周共姜。

遗腹抚婴孩，白头奉尊章。丸胆玉容悴，缫霜金缕长。

三世系一身，鹓雏溯风翔。丹书发幽眇，白屋生辉光。

镌恩金石丽，千载有馀芳。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。